जौनपुर। युवा किसी भी राष्ट्र की सामाजिक और सांस्कृतिक विरासत को पीढ़ी दर पीढ़ी हस्तांतरित करने का सबसे सशक्त माध्यम हैं। इसलिए युवाओं को केन्द्रित करते हुए योग गुरु बाबा रामदेव की प्रेरणा से युवा भारत के नेतृत्व में दो अक्टूबर से 26 अक्टूबर तक सुबह एवं सायं को टीडी इंटर कालेज में पच्चीस दिवसीय योग शिक्षक प्रशिक्षण शिविर का आयोजन किया जा रहा है। जिसमें युवाओं के साथ सभी उम्र के लोगों को योगाभ्यास के माध्यम से स्वस्थ और खुशहाल जीवन जीने के कौशल को सिखाया जायेगा।